REPUBLIKA SLOVENIJA
MINISTRSVO ZA FINANCE
Urad Republike Slovenije za nadzor proračuna

Fajfarjeva 33, 1502 Ljubljana T: 01 369 69 00  
 E: mf.unp@gov.si  
 www.unp.gov.si

Številka: 06102-17/2024-1619-11

Datum: 7. 8. 2025

U.p.: UNP200 P2

Ministrstvo za finance, Urad Republike Slovenije za nadzor proračuna, izdaja na podlagi 102. člena Zakona o javnih financah (v nadaljevanju: ZJF)[[1]](#footnote-1) ter četrtega odstavka 135. člena Zakona o splošnem upravnem postopku (v nadaljevanju: ZUP)[[2]](#footnote-2) po uradni dolžnosti zavezancu **Šolskemu centru Celje, Pot na Lavo 22, 3000 Celje**, davčna številka 76965007, v zadevi inšpekcijskega nadzora nad izvajanjem Zakona o javnih financah in predpisov, ki urejajo poslovanje s sredstvi državnega proračuna Republike Slovenije za leto 2023, naslednji

S K L E P

**I.** Postopek inšpekcijskega nadzora nad izvajanjem Zakona o javnih financah in predpisov, ki urejajo poslovanje s sredstvi državnega proračuna Republike Slovenije za leto 2023, pri Šolskem centru Celje, Pot na Lavo 22, 3000 Celje, **se ustavi.**

**II.** Posebni stroški postopka niso nastali.

O B R A Z L O Ž I T E V :

Pod I:

Ministrstvo za finance, Urad Republike Slovenije za nadzor proračuna (v nadaljevanju: inšpekcijski organ / proračunska inšpekcija) je pri **Šolskemu centru Celje, Pot na Lavo 22, 3000 Celje** opravil inšpekcijski nadzor nad izvajanjem Zakona o javnih financah in predpisov, ki urejajo poslovanje s sredstvi državnega proračuna RS za leto 2023.

Predmet inšpekcijskega nadzora je bilo ugotavljanje skladnosti poslovanja z zakoni in podzakonskimi akti ter namenskost porabe sredstev proračuna RS, ki jih je prejel Šolski center Celje.

Nadzor nad izvajanjem ZJF in predpisov, ki urejajo poslovanje s sredstvi državnega proračuna, v skladu s prvim odstavkom 102. člena ZJF, opravlja ministrstvo za finance. Če ni s tem zakonom drugače določeno, se v skladu s sedmim odstavkom istega člena za proračunske inšpektorje in za izvrševanje proračunskega nadzora uporabljajo določbe zakona, ki ureja splošni upravni postopek, ter zakona, ki sistemsko ureja inšpekcije.

Inšpekcijski nadzor je bil pod številko zadeve 06102-17/2024 začet dne 17. 10. 2024. O ugotovitvah je bil dne 19. 6. 2025 izdan zapisnik št. 06102-17/2024-1619-8, ki je bil zavezancu vročen dne 23. 6. 2025.

V zapisniku je bilo ugotovljeno, da uslužbencem niso bili izdani sklepi o določitvi delovne uspešnosti iz naslova povečanega obsega dela, kar pomeni kršitev določb 22.e člena ZSPJS in 5. člena Uredbe o delovni uspešnosti iz naslova povečanega obsega dela za javne uslužbence. Za odpravo nepravilnosti je bil zavezancu izrečen ukrep, in sicer je inšpektorica na podlagi drugega odstavka 104. člena ZJF predlagala sprejem ukrepa s katerim bodo odpravljene ugotovljene kršitve določb 22.e člena ZSPJS in 5. člena Uredba o delovni uspešnosti iz naslova povečanega obsega dela za javne uslužbence na način, da se zaposlenim, ki imajo sklenjen trenutno veljavni Dogovori o povečanem obsegu dela in plačilu delovne uspešnosti iz naslova povečanega obsega dela izdajo sklepi v zvezi z izplačili dela plače za plačilo delovne uspešnosti iz naslova povečanega obsega dela javnega uslužbenca. V sklepih mora biti jasno opredeljeno tudi obdobje za katero se dodatek izplačuje. Če gre za daljše obdobje, lahko sklep ob upoštevanju določb 124. člena ZOFVI[[3]](#footnote-3) zajema celotno šolsko leto.

Drugi ukrep proračunske inšpektorice se je nanašal na dogovore o povečanem obsegu dela, v katerih ni bilo jasno opredeljeno obdobje dogovora, saj je naveden le začetek uporabe ne pa tudi konec uporabe dogovora. Proračunska inšpektorica na podlagi drugega odstavka 104. člena Zakona o javnih financah priporočila, da dogovori v bodoče zajemajo določitev trajanja pravice oziroma upravičenosti, jasno naj bo torej opredeljeno obdobje na katerega se nanašajo.

V zapisniku je bilo določeno, da naj Šolski center Celje o navedenem priporočilu obvesti osebe, ki pripravljajo dogovore o povečanem obsegu dela, ter o izpolnjevanju obeh ukrepov poroča proračunski inšpekciji v roku tridesetih dni po prejemu zapisnika.

Šolski center Celje zoper zapisnik o nadzoru ni podal pripomb, v roku za realizacijo ukrepov pa je inšpekcijskemu organu dne 22. 7. 2025 posredoval pojasnilo, da so bila priporočila izvršena in za to dne 7. 8. 2025 predložil ustrezna dokazila.

Četrti odstavek 135. člena ZUP določa, da če se je postopek začel po uradni dolžnosti, ga organ lahko ustavi.

Zavezanec je v roku za izvršitev priporočil le ta izvršil, zato se postopek nadzora, ki je bil začet po uradni dolžnosti, v skladu z določbo četrtega odstavka 135. člena ZUP, ustavi.

Pod II:

V skladu s petim odstavkom 213. člena ZUP mora organ odločiti tudi o tem, ali so nastali stroški postopka. Glede na to, da posebni stroški organu v postopku niso nastali, stranka pa do izdaje sklepa ni zahtevala povrnitve stroškov, je organ odločil, kot je razvidno iz druge točke izreka tega sklepa.

**POUK O PRAVNEM SREDSTVU:**

Zoper ta sklep je dovoljena pritožba v roku 15 dni od vročitve tega sklepa. O pritožbi odloča Vlada Republike Slovenije. Pritožbo se vloži pisno ali ustno na zapisnik pri Ministrstvu za finance, Uradu Republike Slovenije za nadzor proračuna, Fajfarjeva ulica 33, 1502 Ljubljana ali na elektronski naslov  [mf.unp@gov.si.](mailto:mf.unp@gov.si)

█,

proračunska inšpektorica,

inšpektorica svetnica

Vročiti:

- Šolski center Celje, Pot na Lavo 22, 3000 Celje - po ZUP.

1. Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O in [76/23](http://www.uradni-list.si/1/objava.jsp?sop=2023-01-2386)) – v nadaljevanju: ZJF. [↑](#footnote-ref-1)
2. Zakon o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb) – v nadaljevanju: ZUP. [↑](#footnote-ref-2)
3. Zakon o organizaciji in financiranju vzgoje in izobraževanja (Uradni list RS, št. [16/07](https://www.uradni-list.si/glasilo-uradni-list-rs/vsebina/2007-01-0718) – uradno prečiščeno besedilo, [36/08](https://www.uradni-list.si/glasilo-uradni-list-rs/vsebina/2008-01-1460), [58/09](https://www.uradni-list.si/glasilo-uradni-list-rs/vsebina/2009-01-2871), [64/09](https://www.uradni-list.si/glasilo-uradni-list-rs/vsebina/2009-21-3033) – popr., [65/09](https://www.uradni-list.si/glasilo-uradni-list-rs/vsebina/2009-21-3051) – popr., [20/11](https://www.uradni-list.si/glasilo-uradni-list-rs/vsebina/2011-01-0821), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [57/12](https://www.uradni-list.si/glasilo-uradni-list-rs/vsebina/2012-01-2410) – ZPCP-2D, [47/15](https://www.uradni-list.si/glasilo-uradni-list-rs/vsebina/2015-01-1934), [46/16](https://www.uradni-list.si/glasilo-uradni-list-rs/vsebina/2016-01-1999), [49/16](https://www.uradni-list.si/glasilo-uradni-list-rs/vsebina/2016-21-2169) – popr., [25/17](https://www.uradni-list.si/glasilo-uradni-list-rs/vsebina/2017-01-1324) – ZVaj, [123/21](https://www.uradni-list.si/glasilo-uradni-list-rs/vsebina/2021-01-2629), [172/21](https://www.uradni-list.si/glasilo-uradni-list-rs/vsebina/2021-01-3352), [207/21](https://www.uradni-list.si/glasilo-uradni-list-rs/vsebina/2021-01-4285), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [141/22](https://www.uradni-list.si/glasilo-uradni-list-rs/vsebina/2022-01-3469), [158/22](https://www.uradni-list.si/glasilo-uradni-list-rs/vsebina/2022-01-4017) – ZDoh-2AA, [71/23](https://www.uradni-list.si/glasilo-uradni-list-rs/vsebina/2023-01-2202), [22/25](https://www.uradni-list.si/glasilo-uradni-list-rs/vsebina/2025-01-0760) – ZZZRO-1 in [48/25](https://www.uradni-list.si/glasilo-uradni-list-rs/vsebina/2025-01-2001)) [↑](#footnote-ref-3)